Ernst Günther

Ernst Harry Ingemar Günther (født 3. juni 1933 i Karlskrona, død 8. desember 1999 i Ingelstorp i Skåne) var en svensk skuespiller og regissør.

Ernst Günther var sønn av rektor Harry Günther og hans hustru Majken Günther, født Bladh. Han var far til tvillingene Rickard Günther og Savva Ernst Günther.

Günther startet skuespillerkarrieren ved studentteateret i Stockholm, og havnet deretter på det svenske Riksteatern som inspisient og tekniker. Etter en periode ved Wasa teater i Finland fikk han et engasjement ved Stadsteatern i Norrköping. Etter noen år ved Stockholms stadsteater ble han i 1973 ansatt ved Kungliga Dramatiska Teatern i Stockholm, der han arbeidet både som skuespiller og som regissør.

Ernst Günther spilte i en lang rekke film- og tv-roller. Ofte spilte han oppfarende og framfusende rollefigurer, som for eksempel i filmene Rötmånad (1970) och Badjävlar (1971). Mot slutten av sin karriere fikk han et nytt gjennombrudd med rollen som den vennlige bonden "Gottfrid" i Colin Nutleys film Änglagård (1992), og i oppfølgeren Änglagård – sommeren etter (1994). I 1992 ble han også tildelt Chaplin-prisen, og samme år mottok han også en Guldbagge for sin store innsats innen svensk film.

Filmografi 

 1994 – Änglagård – sommeren etter

 1982 – Fanny og Alexander

 1977 – Den allvarsamma leken

Referanser

Kilder 
 Sveriges dödbok 1947-2003, (CD-ROM) Riksarkivet 2003

Eksterne lenker 
 

Svenske skuespillere